Columba (munkki)

Columba (n. 530-597) oli irlantilainen munkki. Hänet tunnetaan myös nimillä Colmcille, Colum Cille ja Calum Cille. 

Columba matkusti vuonna 563 Skotlantiin Ionan saarelle ja perusti sinne luostarin, josta tuli tärkeä kirkollinen keskus. Hänet on haudattu Downpatrickiin Pohjois-Irlannissa.

Columban kerrotaan nähneen Loch Nessissä hirviön, ja hirviöstä kerrottiin vuosisatojen kuluessa satunnaisesti tarinoita, joiden taustalla saattaa olla skottilainen kansantarina vesissä elävistä olennoista. Kun 1930-luvulla kerrottiin järvessä nähdystä valasmaisesta oliosta, toimittaja Evan Barron nimesi sen "hirviöksi", ja tästä syntyi moderni myytti Loch Nessin hirviöstä.

Lähteet 

Irlantilaiset pyhimykset
Skotlannin historia
Vuonna 597 kuolleet
500-luvulla syntyneet
Kristityt munkit